## 2026. december 27.

## A SZENT CSALÁD: JÉZUS, MÁRIA ÉS JÓZSEF
ünnep

Imádságra hívás

Nyisd meg Uram, ajkamat neved dicséretére; tisztítsd meg szívemet minden hiábavaló és vétkes gondolattól; világosítsd meg értelmemet, gyújtsd lángra szívemet, hogy ezt a zsolozsmát méltón, figyelmesen, áhítattal végezzem, és meghallgatásra méltó legyek isteni fölséged színe előtt. Krisztus a mi Urunk által.

Nyisd meg, Uram, ajkamat,

Hogy dicséretedet hirdesse szavam!

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!
95 (94). zsoltár
Felhívás Isten dicséretére
Lelkesítsétek egymást mindennap, amíg a „ma” tart (Zsid 3, 13).

Jöjjetek, örvendezzünk az Úrnak, *

és ujjongjunk üdvünk sziklája előtt!

Lépjünk színe elé háladallal, *

magasztaljuk őt hangos énekszóval!

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Mert az Úr valóban nagy Isten, *

az összes isteneknél dicsőbb király.

A föld mélységei az ő kezében vannak, *

és övé a hegyek minden orma.

Övé a tenger, az ő műve, *

a szárazföld is az ő keze alkotása.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Jöjjetek, boruljunk le, hódoljunk előtte, *

hulljunk térdre Urunk, Alkotónk előtt,

mert ő a mi Istenünk, *

mi meg háza népe és kezének nyája.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Bárcsak hallgatnátok ma az ő szavára: *

„Ne legyetek kemény szívűek,

mint Meribánál, Massza napján a pusztában, †

ahol atyáitok megkísértettek engem, *

és próbára tettek, bár látták számos csodámat.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Negyven évig terhemre volt ez a nemzedék, *

azt mondtam: Ez a nép tévelygő szívű.

Nem ismerték meg utaimat, †

ezért haragomban kimondtam eskümet: *

Nyugalmam helyére nem juthatnak el!”

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Következik a Dicsőség az Atyának és megismételjük az antifónát.

Vagy:

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!
100 (99). zsoltár
Az Úr házába lépők örvendezése
Isten parancsolja, hogy győzelmi éneket énekeljenek a megváltottak (Szt. Atanáz).

Ujjongjatok az Úrnak, minden földek, *

szolgáljatok az Úrnak örvendezve;

járuljatok színe elé *

vidám énekszóval!

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Tudjátok meg, hogy az Úr az Isten, †

ő alkotott minket, övéi vagyunk, *

háza népe és legelőjének nyája.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Őt magasztalva lépjetek be kapuján, †

énekelve vonuljatok hajlékába, *

adjatok hálát neki, és áldjátok nevét,

mert valóban jó az Úr, †

szeretete megmarad örökké, *

és hűsége nemzedékről nemzedékre.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Következik a Dicsőség az Atyának és megismételjük az antifónát.

Vagy:

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!
67 (66). zsoltár
Magasztalja Istent minden nemzet!
Tudjátok meg, hogy Isten üdvössége a pogányoknak jut majd osztályrészül (ApCsel 28, 28).

Könyörüljön rajtunk, és áldjon meg minket az Isten, *

derítse föl ránk arcának fényét,

hadd ismerjék meg útját a földön, *

és segítségét az összes nemzetek között.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Magasztaljanak téged a népek, Istenünk, *

magasztaljanak az összes népek!

Örvendjenek és ujjongjanak a nemzetek, †

mert te igazságosan ítéled a népeket, *

és te vezérled a nemzeteket a földön.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Magasztaljanak téged a népek, Istenünk, *

magasztaljanak az összes népek!

Földünk megadta gyümölcsét, *

megáldott minket Isten, a mi Istenünk.

Áldjon meg minket az Isten, *

félve tisztelje őt a föld minden határa.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Következik a Dicsőség az Atyának és megismételjük az antifónát.

Vagy:

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!
24 (23). zsoltár
Az Úr bevonul a templomba
Megnyíltak az ég kapui Krisztusnak test szerint való felvétele miatt (Szt. Iréneusz).

Az Úré a föld és mind, ami betölti, *

a földkerekség és mind, aki lakja,

mert tengerek fölé ő rakta alapját, *

ő állította folyóvizek fölé.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Ki mehet föl az Úr hegyére, *

ki állhat meg az ő szent helyén?

Az ártatlan kezű, a tiszta szívű, †

aki nem veszi hiába Isten nevét, *

és hamis esküt nem esküszik.

Az nyer áldást az Úrtól, *

és üdvösséget szabadító Istenétől.

Ez az istenkeresők népe, *

amely kutatja arcát Jákob Istenének.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Emeljétek föl fejeteket, kapuk, †

táruljatok föl, örök kapuk: *

a dicsőség királya bevonul.

Kicsoda ez a dicsőség királya? *

Az Úr, az erős és hatalmas, az Úr, aki hatalmas a csatákban.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Emeljétek föl fejeteket, kapuk, †

táruljatok föl, örök kapuk: *

a dicsőség királya bevonul.

Kicsoda ez a dicsőség királya? *

A Seregek Ura a dicsőség királya.

Ant. Isten Fiát, Krisztust, aki engedelmes volt Máriának, szót fogadott Józsefnek, jöjjetek, imádjuk!

Következik a Dicsőség az Atyának és megismételjük az antifónát.

A MKPK jóváhagyásával, 2013

© 1999-2026 J. Vidéky